LT
2023 5 15
Europos Sąjungos oficialusis leidinys
C 173/31
2023 m. vasario 27 d. pareikštas ieškinys byloje Kargins / Komisija (Byla T-110/23) (2023/C 173/42) Proceso kalba: anglų Šalys Ieškovas: Rems Kargins (Ryga, Latvija), atstovaujamas advokato O. Behrends Atsakovė: Europos Komisija Reikalavimai Ieškovas Bendrojo Teismo prašo: — panaikinti su ieškovu susijusį 2022 m. gruodžio 12 d.
Komisijos sprendimą, kuris buvo gautas 2022 m. gruo­ džio 16 d, kuriuo Komisija atmetė ieškovo paraišką susipažinti su dokumentais, remdamasi visuomenės galimybės susipažinti su dokumentais tvarka; — priteisti iš atsakovės ieškovo patirtas bylinėjimosi išlaidas.
Ieškinio pagrindai ir pagrindiniai argumentai Grįsdamas ieškinį ieškovas remiasi šešiais pagrindais. 1.
Pirmasis ieškinio pagrindas grindžiamas tuo, kad atsakovės ginčijamame sprendime pateiktas dokumentų sąrašas yra akivaizdžiai neišsamus. 2.
Antrasis ieškinio pagrindas grindžiamas tuo, kad atsakovė neteisėtai redagavo reikšmingas dokumentų dalis. 3.
Trečiasis ieškinio pagrindas grindžiamas tuo, kad atsakovė neteisėtai nesuteikė galimybės susipažinti su keturiolika dokumentų ir tai darė neteisingai aiškindama ir taikydama Reglamento 1049/2001 (1) 4 straipsnio 2 dalį, kiek tai susiję su potencialiu teismo proceso pažeidimu. 4.
Ketvirtasis ieškinio pagrindas grindžiamas tuo, kad atsakovės pozicija, susijusi su potencialiu viršesniu viešuoju interesu, turi trūkumų, įskaitant tai, kad atsakovė nesirėmė atskleidimo žala, neįvertino šio atvejo politinės ir ekonominės reikšmės ir neatsižvelgė į viešąjį interesą vertindama skirtumą tarp teisėto amicus curiae rašto ir neteisėto Komisijos kišimosi į teisingumo valdymą valstybėje narėje, nurodydama apeliaciniam teismui neigiamas pasekmes, kurias patirs atitinkama valstybė narė dėl neigiamų Komisijos veiksmų, jei pirmosios instancijos teismo sprendimas nebus panaikintas. 5.
Penktasis ieškinio pagrindas grindžiamas tuo, kad atsakovė nesuteikė ieškovui galimybės susipažinti su bylos medžiaga. 6.
Šeštasis ieškinio pagrindas grindžiamas tuo, kad priėmusi ginčijamą sprendimą ieškovo atžvilgiu praėjus beveik metams po kartotinės paraiškos išsiuntimo, Reglamento 1049/2001 8 straipsnio 1 ir 2 dalyse nustatyti terminai buvo taip šiurkščiai pažeisti, kad tai yra atsisakymas suteikti galimybę susipažinti atitinkamu metu.
(1)
2001 m. gegužės 30 d. Europos Parlamento ir Tarybos reglamentas (EB) Nr.
1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais.
2023 m. kovo 2 d. pareikštas ieškinys byloje Debreceni Egyetem / Taryba (Byla T-115/23) (2023/C 173/43) Proceso kalba: vengrų Šalys Ieškovė: Debreceni Egyetem (Debrecenas, Vengrija), atstovaujama advokatų J. Rausch ir Á.
Papp